**Juhatuse 14. mai 2019 koosoleku**

**PROTOKOLL**

Kell 14-16.45 Tehnopoli nõupidamiste ruumis Callisto.

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Krister Peetmaa, Andres Allikmäe, Margus Leoste, Arles Taal ja Märt Viileberg

Kutsutud:

Puudusid: Markel Puusep

**Koosoleku päevakord:**

1. Päevakorra kinnitamine
2. Eelmise koosoleku protokolli kinnitamine
3. Kevadkonverentsi ettevalmistamine
4. Aruande- ja valimiskoosoleku ettevalmistamine
5. ETIM Internationaliga liitumine
6. Arendusnõuniku värbamise toetuse taotlemine
7. EETELi Facebooki lehe aktiveerimise ettepanek
8. Kiireim kart võistlus
9. Tegevjuhi sõidukulude kompenseerimine
10. EETEL-LEVA kohtumine Eestis

**Koosoleku käik:**

* + - 1. **Koosoleku päevakorra kinnitamine**

Päevakord kinnitati.

**2. Eelmise juhatuse koosoleku protokolli kinnitamine**

Protokoll kinnitati.

1. **Kevadkonverentsi ettevalmistamine**

Kuulati tegevjuhi ülevaadet konverentsi teemade, esinejate ja korralduse kohta 23.mail 2019 Tallinna Tehnikakõrgkoolis ja võeti info teadmiseks, et vajalikud ettevalmistused on piisavad. Konverentsi moderaator on Märt Viileberg.

1. **Aruande- ja valimiskoosoleku ettevalmistamine**

Kuulati tegevjuhi ülevaadet koosoleku korralduse kohta 23.mail 2019 Tallinna Tehnikakõrgkoolis ja võeti info teadmiseks, et vajalikud ettevalmistused on piisavad. Juhatus teeb koosolekule ettepaneku valida koosoleku juhatajaks juhatuse liige Andres Allikmäe, protokollijaks liikmefirma Energo Veritas bürooassistent Liisu Rannasto ja valimiskomisjoni esimeheks juhatuse liige Arles Taal. Täpsustati koosoleku ja juhatuse valimiste läbiviimise korda vastavalt EETELi põhikirjale ja valimiste reglemendile.

1. **ETIM Internationaliga liitumine**

Kuulati tegevjuhi infot, et EETELi liitumine ETIM Internationaliga toimub Balti kollektiivse liikmena koos Läti LEVAga ja Leedu NETAga. Selleks kujundatakse NETA üksik liikmelisus Balti kolme erialaliidu kollektiivseks liikmelisuseks, mida jääb juhtima NETA vastavalt LEVA ja EETELi nõusolekule. ETIM Internationali juhatuse koosolek toimub juunis, mil tuleb päevakorda nimetatud teema.

1. **Arendusnõuniku värbamise toetuse taotlemine**

Kuulati tegevjuhi infot, et on tulnud Haridus- ja teadusministeeriumi kiri ettepanekuga EETELil taotleda ministeeriumilt arendusnõuniku värbamiseks toetuse saamist. Otsustati taotlus esitada, selleks saadab tegevjuht ministeeriumile vastava põhjendusega kinnituskirja.

1. **EETELi Facebooki lehe aktiveerimise ettepanek**

Kuulati tegevjuhi infot, et EETELi meediapartner Ivo Rull on teinud ettepaneku liidu Facebooki lehe aktiveerimiseks. Arutelu käigus ei leitud, et selleks oleks olemas selge vajadus ja lükati täiendav arutelu edasi uuele valitavale juhatusele.

1. **Kiireim kart võistlus**

Tegevjuht tegi ettepaneku korraldada traditsiooniline EETELi „Kiireim kart“ võistlus juuni esimeses pooles Laitse Rallypargis soovitavalt reede pärastlõunal broneerides vaba aja kooskõlas rallypargi võimalustega. Ettepanek kiideti heaks.

1. **Tegevjuhi sõidukulude kompenseerimine**

Vastavalt tegevjuhi taotlusele tegi juhatuse esimees juhatusele ettepaneku võimaldada tegevjuhil autoga kodust tööle ja tagasi sõidu kompenseerimist ca 400  (20x20) km ulatuses kuus, mis teeb EETELile lisakuluks  ca 120 eurot kuus ja ca 1400-1500 eurot aastas. See on liidu rahalist seisu arvestades jõukohane kulu, mille põhjenduseks on, et tegevjuhi elukoha ja töökoha vahel puudub mõistlik ühistranspordi ühendus. Otsustati ühehäälselt nimetatud sõidukulu kompenseerida, tegevjuht otsustamisel ei osalenud.

1. **EETEL-LEVA kohtumine Eestis**

Tegevjuht teatas, et on tulnud ettepanek Läti LEVA tegevjuht Deniss Beljajevsilt sealse juhatuse sooviga korraldada kohtumine EETELi juhatusega 19.juunil 2019 Tallinnas. Ettepanek võeti teadmiseks ja tegevjuht täpsustab, kes ja mis eesmärgil on tulemas, et kutsuda EETELi poolt vajalikud esindajad kohtumisele.

Järgmine juhatuse koosolek toimub 11.juunil 2019 kell 14-17 Tehnopoli nõupidamiste ruumis Jupiter.

Koosoleku juhataja Kristo Reinhold

Protokollija Märt Viileberg